
DR.30.10.2017                                                        47                   

 
dengan parti mereka, Barisan Nasional sebenarnya sebuah parti yang cukup 
bertanggungjawab dan berkemampuan.  

Kita telah buktikan bahawa Barisan Nasional mampu untuk menggalas tugas 
mentadbir dan mengurus pembangunan serta kewangan negara dengan begitu cekap sekali 
dan berkesan sekalipun kita  berdepan  dengan berbagai-bagai cabaran dan bergelut dengan 
berbagai-bagai masalah.  Antara masalah dan ancaman yang telah kita hadapi dan dapat 
kita selesaikan dengan cara bijaksana sekali. Yang pertamanya serangan komunis semasa 
kita menghadapi keadaan emergency dulu dan juga konfrontasi tahun 60-an.  Selepas itu 
peristiwa berdarah 13 Mei. Habis tersebut, kita menghadapi krisis minyak tahun 1970-an. 
Krisis ekonomi pada tahun 80-an dan 2015, 2016.  Selepas itu, krisis kewangan 1997-1998, 
2008 dan 2009 dan juga ancaman ekstremis serta serangan pengganas Sulu.  

Di sini kita dapat lihat bahawa rekod pentadbiran dan pengurusan negara yang 
cukup cemerlang selama lebih kurang 60 tahun itu telah diiktiraf oleh dunia dan juga Bank 
Dunia dan juga IMF. Rakyat pula berpuas hati dengan memberikan kemenangan sebanyak 
13 kali berturut-turut dalam pilihan raya umum yang lalu.  Ini sebenarnya merupakan satu 
referendum rakyat yang tidak boleh dipertikaikan oleh sesiapa. Sebenarnya kami tidak 
sombong di atas rekod kemenangan tersebut.  

 Tuan Liew Chin Tong [Kluang]: Tuan Yang di-Pertua.  

Datuk Seri Haji Ahmad bin Haji Hamzah [Jasin]:   Malah kita bersyukur kepada 
Allah SWT kerana terus merestui kami menerajui pentadbiran negara ini.  Kami tidak 
bongkak... 

Tuan Yang di-Pertua:  Yang Berhormat Jasin, ada Yang Berhormat berdiri. 

Datuk Seri Haji Ahmad bin Haji Hamzah [Jasin]: Nanti, saya belum sudah 
mukadimah saja. Nanti saya akan bagi.  

Tuan Yang di-Pertua:  Sila, teruskan.  

Datuk Seri Haji Ahmad bin Haji Hamzah [Jasin]: Kami tidak bongkak  malah 
dengan rendah diri berterima kasih kepada rakyat kerana terus memberikan keyakinan dan 
sokongan dan kepercayaan kepada kami.  Seperti yang telah terbukti, kami sekali lagi berjanji 
bahawa kami tidak akan mensia-siakan mandat yang telah diberikan oleh rakyat itu.  Pada 
perkiraan saya rekod 60 tahun menerajui kerajaan secara berterusan adalah merupakan satu 
rekod dunia kerana di kalangan negara-negara moden yang mengamalkan Demokrasi 
Berparlimen, parti-parti politik yang seangkatan dengan kami telah banyak yang kalah.  

Tetapi alhamdulillah, berkat kerana kesungguhan, keikhlasan untuk kita 
memberikan pembelaan kepada rakyat, Barisan Nasional masih lagi mendapat sokongan 
yang begitu kuat daripada rakyat.  Tuan Yang di-Pertua, silakan.  

Tuan Khalid bin Abd. Samad [Shah Alam]:  Terima kasih Tuan Yang di-Pertua, 
terima kasih Yang Berhormat Jasin. 

Tuan Yang di-Pertua:  Sila.  

Tuan Khalid bin Abd. Samad [Shah Alam]:  Dua perkara yang saya hendak 
ingatkan Yang Berhormat Jasin. Nombor satu, hakikatnya pada pilihan raya yang lepas 
Barisan Nasional telah kalah dari sudut undi popular.  Nombor dua, saya setuju dengan Yang 
Berhormat Jasin bahawa dalam negara-negara demokrasi moden, tidak ada kerajaan lain 
yang dapat bertahan kerana mereka mengamalkan demokrasi moden. Bukan macam 
sekarang, demokrasi yang berat sebelah ya.  Demokrasi yang berat sebelah yang diamalkan 
oleh Barisan Nasional termasuklah Tuan Yang di-Pertua soal persempadanan baharu, soal  
pengundi-pengundi yang tiba-tiba hendak mengundi. Dulu dia mengundi di satu tempat tiba-
tiba, eh! Kali ini nama dia tidak ada ya.  

Ini semua menunjukkan bahawa demokrasi yang diamalkan oleh Barisan Nasional 
dan ianya adalah bukti, ianya bukan demokrasi yang sebenar, bukan moden dan digubalkan 
dengan tujuan untuk mempertahankan Kerajaan Barisan Nasional. Atas kejayaan itu, cara 
bagaimana demokrasi telah dinodai di negara Malaysia ini, saya ucapkan tahniah. Terima 
kasih.  

Datuk Seri Haji Ahmad bin Haji Hamzah [Jasin]:   Terima kasih sahabat saya, 
Yang Berhormat Shah Alam.  Saya minta lepas ini jangan kacau lagi sayalah. Kalau tidak 
hilang saya punya... 



dengan parti mereka, Barisan Nasional sebenarnya sebuah parti yang cukup bertanggungjawab dan berkemampuan. Kita telah buktikan bahawa Barisan Nasional mampu untuk menggalas tugas mentadbir dan mengurus pembangunan serta kewangan negara dengan begitu cekap sekali dan berkesan sekalipun kita berdepan dengan berbagai-bagai cabaran dan bergelut dengan berbagai-bagai masalah. Antara masalah dan ancaman yang telah kita hadapi dan dapat kita selesaikan dengan cara bijaksana sekali. Yang pertamanya serangan komunis semasa kita menghadapi keadaan emergency dulu dan juga konfrontasi tahun 60-an. Selepas itu peristiwa berdarah 13 Mei. Habis tersebut, kita menghadapi krisis minyak tahun 1970-an. Krisis ekonomi pada tahun 80-an dan 2015, 2016. Selepas itu, krisis kewangan 1997-1998, 2008 dan 2009 dan juga ancaman ekstremis serta serangan pengganas Sulu. Di sini kita dapat lihat bahawa rekod pentadbiran dan pengurusan negara yang cukup cemerlang selama lebih kurang 60 tahun itu telah diiktiraf oleh dunia dan juga Bank Dunia dan juga IMF. Rakyat pula berpuas hati dengan memberikan kemenangan sebanyak 13 kali berturut-turut dalam pilihan raya umum yang lalu. Ini sebenarnya merupakan satu referendum rakyat yang tidak boleh dipertikaikan oleh sesiapa. Sebenarnya kami tidak sombong di atas rekod kemenangan tersebut. Tuan Liew Chin Tong [Kluang]: Tuan Yang di-Pertua. Datuk Seri Haji Ahmad bin Haji Hamzah [Jasin]: Malah kita bersyukur kepada Allah SWT kerana terus merestui kami menerajui pentadbiran negara ini. Kami tidak bongkak... Tuan Yang di-Pertua: Yang Berhormat Jasin, ada Yang Berhormat berdiri. Datuk Seri Haji Ahmad bin Haji Hamzah [Jasin]: Nanti, saya belum sudah mukadimah saja. Nanti saya akan bagi. Tuan Yang di-Pertua: Sila, teruskan. Datuk Seri Haji Ahmad bin Haji Hamzah [Jasin]: Kami tidak bongkak malah dengan rendah diri berterima kasih kepada rakyat kerana terus memberikan keyakinan dan sokongan dan kepercayaan kepada kami. Seperti yang telah terbukti, kami sekali lagi berjanji bahawa kami tidak akan mensia-siakan mandat yang telah diberikan oleh rakyat itu. Pada perkiraan saya rekod 60 tahun menerajui kerajaan secara berterusan adalah merupakan satu rekod dunia kerana di kalangan negara-negara moden yang mengamalkan Demokrasi Berparlimen, parti-parti politik yang seangkatan dengan kami telah banyak yang kalah. Tetapi alhamdulillah, berkat kerana kesungguhan, keikhlasan untuk kita memberikan pembelaan kepada rakyat, Barisan Nasional masih lagi mendapat sokongan yang begitu kuat daripada rakyat. Tuan Yang di-Pertua, silakan. Tuan Khalid bin Abd. Samad [Shah Alam]: Terima kasih Tuan Yang di-Pertua, terima kasih Yang Berhormat Jasin. Tuan Yang di-Pertua: Sila. Tuan Khalid bin Abd. Samad [Shah Alam]: Dua perkara yang saya hendak ingatkan Yang Berhormat Jasin. Nombor satu, hakikatnya pada pilihan raya yang lepas Barisan Nasional telah kalah dari sudut undi popular. Nombor dua, saya setuju dengan Yang Berhormat Jasin bahawa dalam negara-negara demokrasi moden, tidak ada kerajaan lain yang dapat bertahan kerana mereka mengamalkan demokrasi moden. Bukan macam sekarang, demokrasi yang berat sebelah ya. Demokrasi yang berat sebelah yang diamalkan oleh Barisan Nasional termasuklah Tuan Yang di-Pertua soal persempadanan baharu, soal pengundi-pengundi yang tiba-tiba hendak mengundi. Dulu dia mengundi di satu tempat tiba- tiba, eh! Kali ini nama dia tidak ada ya. Ini semua menunjukkan bahawa demokrasi yang diamalkan oleh Barisan Nasional dan ianya adalah bukti, ianya bukan demokrasi yang sebenar, bukan moden dan digubalkan dengan tujuan untuk mempertahankan Kerajaan Barisan Nasional. Atas kejayaan itu, cara bagaimana demokrasi telah dinodai di negara Malaysia ini, saya ucapkan tahniah. Terima kasih. Datuk Seri Haji Ahmad bin Haji Hamzah [Jasin]: Terima kasih sahabat saya, Yang Berhormat Shah Alam. Saya minta lepas ini jangan kacau lagi sayalah. Kalau tidak hilang saya punya...